 ኣብ መጻሕፍቲ ታሪኽ ብኽልቲኡ ኣስማትዩ ዝፍለጥ ገለ ተመራመርቲ ኣፍሪቃ ግን መበቆል ኣብራሃም ሃኒባል ኣብዛ ሎሚ ካሜሩን ትበሃል ዘላ ኣፍሪቃዊት ሃገር ምዃኑ ኣብ መጻሕፍቶም ኣስፊሮም ኣለዉ ሓደ ካብዞም ተመራመርቲ ዝኾነን ኣብ ናይ ሩስያ ላዕለዎት ትካላት ትምህርቲ ዝሰርሐን በኒናዊ ዲዮዶን ግናማንኮ ኣብራም ሃኒባል ካብቲ ኣብ ደቡባዊ ቀላይ ቻይድ ዝርከብ ሎጎን ዝተባህለ ኣብ ሰሜናዊ ክፋል ካሜሩን ዝርከብ ታሪኻዊ ቦታ ከም ዝመጸዩ ዝምጉት ንሱ ኣብቲ Abraham Hanibal, Prince of Logone: Pushkins African Ancestor ኣብራሃም ሃኒባል ልኡል ሎጎን ኣፍሪቃዊ መበቆል ፑሽኪን ዘርእስታት ኣብ 1996 ብቋንቋ ፈረንሳ ዝደራሳን ድሒራ ናብ እንግዝኛ ዝተተርጎመትን መጽሓፉ ኣብራሃም ወዲ ሓደ ንግስነት ሎጎን ዝገዝእ ዝነበረ ሱልጣን ከም ዝነበረን ኣብቲ እዋን ብኻልእ ንግስነት ምስተወረረት ኣብራሃምን ካልኦትን ኣብ ምርኮ ከም ዝኣተዉ ጽሒፉ ስም ናይቲ ሱልጣን ድማ ቡርዋ ይበሃል ከም ዝነበረ ጠቒሱሎ እቲ ቃል ምስታ ኣብቲ እዋን ፖለቲካዊ ማእከል ዝነበረት ናይ ሎሚ ከተማ ድባሩዋ ዝመሳሰልዩ ነቲ ካብቲ ኣብ ኤርትራ ዝርከብ ሎጎ ዝተባህለ ቦታ መጺኡ ዝብል ብሂል ኢሉ ብምግላጽ ከም ዝነጽጎን ቅድሚኡ ዝነበረ ሩስያውያን ተመራመርቲ ነቲ ዘኽብርዎ ዝነበሩ ፑሽኪን ጸሊም ኣፍሪቃዊ ምዃኑ ክወሓጠሎም ስለዘይካኣለ ናብቶም ብርህ ዝበሉ ኤርትራውያን ከጸግዕዎ መሪጾም ክብል እቲ ተመራማሪ ይማጎት ስም ኣብርሃም ሃኒባል ኣስላማይ ስለዝነበረ ኢብራሂም ይበሃል ከም ዝነበረን ተጠሚቑ ኣብርሃም ዝብል ስም ከምዝተዋህቦን ድማ ይዛረብ ናይ ሩስያ ዛር ሃጸይ ዝነበረ ፒተር ትምህርቲ ኣስፋሕፊሑ ንግስነቱ ዘመናዊ ክገብር ራኢ ከም ዝነበሮ ይኹን እምበር ዓቃባውያን መሳፍንቲ ሩስያ ንዘመናዊ ትምህርቲ ዘይቅበሉዮ ነይሮም ስለዚ ዝኾነ ሰብ ተማሂሩ ክምዕብል ከም ዝኽእል ንምርኣይ ነቲ ተሸይጡ ዝኸደ ኣብራሃም ኣብ ትሕቲኡ ጌሩ ከምህሮ ከም ዝወሰነውን እቲ ኣፍሪቃዊ ምሁር ኣብ መጽሓፉ ኣስፊሩሎ ዝዀነ ዀይኑ እቶም ዝበዝሑ መጻሕቲ ታሪኽ ንወለዶ ፑሽኪን ምስ ምድሪ-ሓበሻ ኢዮም ዜተኣሳስርዎ እቶም መበቆሉ ኤርትራ ምዃኑ ዝምጉቱ ድማ ኣብራሃም ልክዕ ብተመሳሳሊ መንገዲ ወዲ ገዛእቲ ባሕሪ ነጋሲ ከም ዝነበረን ኣብቲ ምስ ቱርካውያን ዝተኻየደ ኲናት ከም ዝተማረኸን ናብ ኮኒስታንትኖፕል ናይ ሎሚ ኢስታንቡል ከም ዝተወስደ የዘንቱ መግለጺ ስእሊ, ኣለክሳንደር ፑሽኪን ኣብዚ ክልዓል ዝግብኦ ሕቶ ኣሎ ነቲ ሓወልቲ ዀነ ናይ ዝኽሪ ቦታ ቅድሚ ምህናጽ እቶም ወሳኒ ተራ ዝተጻወቱ ባእታታት ኣብዚ ጕዳይዚ መንግስቲ ማለትዩ ንህዝቢ ከዕግብዎ ኣይምተገብኦምንዶ? 